Aalborg Stiftstidende, 1846-04-25
Ved Grev Raben og Gemalindes Sølvbryllup den 12te de overrakte Kjettinge Bønder Brudeparret 2de Sølvbægere, ledsaget med en smagfuldt udstyret, hjertelig Adresse, hvori de, i Erkjendelse af den Retfærdighed, billighed og Velvillie, hvoraf den ædle Godsbesidders Forhold imod alle hans Undergivne bærer et paaskjønnelsesværdigt Præg, og med levende Følelse af Taknemmelighed for alt det Gode og alle de Velgierninger, han saa gjerne yder sit Grevskabs Bønder, og hvorom navnlig den Bygning til Armodens Husvalelse, Greven har reist i Kjettinge By, daglig staaer dem for Øie som et talende Vidnesbyrd, tolkede den Tak, der rører sig i deres Hjerter, for alt det Held og al den Lykke, de skylde ham og den ædle, fromme Grevinde Anna v. Raben, og lykønskede dem til deres Sølvbryllupsfest. Om Aftenen droge en stor Deel af Grevskabets Gaardfæstere i Fakkeltog til Slottet og bragte i en meget vakker Sang deres Lykønskning. Om Tirsdagen bragte Freilev Bønder deres Lykønskning. Det er fast overflødigt at tilføie, at den ædle Mand har forhøiet sig disse Festdages Glæde ved atter at gjøre vel og kaste meer end et blot forbigaaende Glædens Solglimt indi Armodens Boliger; netop denne Fest har han betegnet med Exempler paa Godgiørenhed, der vidne om en saa dyb og stærk Følelse for Medmenneskers Nød, som man paa et saa høit Trin i Samfundet kun kan vente at finde hos Den, der selv ikke er ubekjendt med Ulykken." Greven er med Gemalinde afreist til Norge. (Loll. Falst. Av.) Skolelærerstanden i Danmark – hedder det i Loll. Falst. Av." – lever under fortrykte Kaar, det et Sandhed, men saaledes ere dens Kaar overalt i Verden, og i de fleste Lande ere de endogsaa ringere end i Danmark. Overalt er man enig om, at Skolelærerstanden er en Hæderstand, at det for en stor Deel beroer paa den, hvad der skal blive af den opvoxende Generation, ofv., men saasnart Talen er om Løn for Arbeidet, henviser man den til Pligten, til Bevidstheden om at udrette en god og fortjenstlig Gierning a. Den værste Følge af den Misere, hvori Lærerstanden lever, er, at dens aandige Liv gaaer under i smaalige Sorger for det daglige Brød; men hvorledes skal den, hvis eget aandige Liv er gaaet under eller paa Veien dertil, kunne virke for at bevare og vække det nationale aandige, Og at det staaer daarligt til med det gandige Liv i Skolelærerstanden, derpaa har man mange Beviser, hvoraf vi blot ville anføre, hvad Jnstitutbestyrer Bohr fornylig har omtalt i "Fædrelandet, at af de 56000 danske Skolelærere ere kun 391 Medlemmer af den almindelige danske Skolelærerforening. Sandelig Beviis paa ringe Deeltagelse for Standens Anliggender, Et andet Beviis er, at det Selskab for Underviisnings og Opdragelsens Fremme, der under 15te Jan. d. A. (Pestalozzis Fødselsdag) blev stiftet i Kjøbenhavn, har fundet saa ringe Deeltagelse, at det, hvis det ikke finder mere, sandsynligviis vil gaae sin Opløsning imøde, eller friste en kummerlig Tilværelse. Vel har Selskabet, med Undtagelse af, at det vil udsætte Priisbelønninger for fortrinlige Besvarelser af pædagogiske Spørgsmaal, endnu ikke, forsaavidt os bekjendt, udstædt noget Program for sin Virken, hvilket vi maae beklage. Men det kan, under en dygtig Bestyrelse, virke uendelig meget for Skolen baade i og udenfor Standen, og Contingentet, 1 Rbd. om Aaret, er saa ringe, at Jngen, der har Jnteresse for Skolevæsenet, bør unddrage sig for dette ringe Bidrag, da det jo i alle Tilfælde staaer ham frit at trække sig tilbage, hvis Selskabet ikke skulde svare til Forventningen. Formand for Selskabet er Directeur Borgen i Kjøbenhavn.